CELEX: 62013CN0636
Language: et
Date: 2013-12-04 00:00:00
Title: Kohtuasi C-636/13 P: Roca Sanitario, S.A. 4. detsembril 2013 esitatud apellatsioonkaebus Üldkohtu (neljas koda) 16. septembri 2013 . aasta otsuse peale kohtuasjas T-408/10: Roca Sanitario versus komisjon

22.2.2014   
            
            
               ET
            
            
               Euroopa Liidu Teataja
            
            
               C 52/28
            
         Roca Sanitario, S.A. 4. detsembril 2013 esitatud apellatsioonkaebus Üldkohtu (neljas koda) 16. septembri 2013. aasta otsuse peale kohtuasjas T-408/10: Roca Sanitario versus komisjon
   (Kohtuasi C-636/13 P)
   2014/C 52/50
   Kohtumenetluse keel: hispaania
   
      Pooled
   
   
      Apellant: Roca Sanitario, S.A. (esindaja: advokaat J. Folguera Crespo)
   
      Teine menetlusosaline: Euroopa Komisjon
   
      Apellandi nõuded
   
   
               —
            
            
               nõustuda argumentidega, mille Roca Sanitario, S.A. esitas käesolevas apellatsioonkaebuses;
            
         
               —
            
            
               tühistada osaliselt Üldkohtu 16. septembri 2013. aasta otsus kohtuasjas T-408/10 ning sellest tulenevalt
            
         
               —
            
            
               rahuldada Roca Sanitario, S.A. nõuded, vähendades talle tema tütarettevõtjatega Roca France ja Laufen Austria solidaarselt määratud trahvi summat;
            
         
               —
            
            
               teise võimalusena, kuna Roca Sanitario ei ole karistatud rikkumises otseselt osalenud ja kuna tema vastutus tuleneb üksnes tema tütarettevõtjate tegevusele omistatud vastutusest, siis juhul, kui Euroopa Kohus teeb otsuse apellatsioonkaebuste kohta, mille Laufen Austria ja Roca France paralleelselt kavatsevad esitada Üldkohtu 16. septembri 2013. aasta otsuste peale kohtuasjades T-411/10 ja T-412/10, ning kui ta vähendab nendele tütarettevõtjatele määratud trahvi, mille eest Roca Sanitario on solidaarselt vastutav, vähendada vastavalt kohtuotsuse punktis 203 esitatud põhimõtetele Roca Sanitario trahvi samas ulatuses;
            
         
               —
            
            
               mõista komisjonilt välja Roca Sanitario käesoleva menetluse kohtukulud ja kohtuasjas T-408/10 samu väiteid puudutavas osas kantud kohtukulud.
            
         
      Väited ja peamised argumendid
   
   
               1)
            
            
               
                  
                     Esimene väide
                  , et määruse nr 1/2003 (1) artikli 23 lõike 2 ning proportsionaalsuse ja isikliku vastutuse põhimõtete kohaldamisel on tehtud viga seoses Roca Sanitario, SA-le tema tütarettevõtjaga Laufen Austria AG solidaarselt määratud trahviga.
            
         
               2)
            
            
               
                  
                     Teine väide
                  , et Euroopa Liidu Kohtu praktika kohaldamisel on rikutud õigusnormi ning suuniste määruse (EÜ) nr 1/2003 artikli 23 lõike 2 punkti a kohaselt määratavate trahvide arvutamise meetodi kohta (2) kohaldamisel on rikutud võrdse kohtlemise, proportsionaalsuse, põhjendamise ja õiguspärase ootuse kaitse põhimõtteid.
            
         
      (1)  Nõukogu 16. detsembri 2002. aasta määrus (EÜ) nr 1/2003 (ELTL) artiklites (101) ja (102) sätestatud konkurentsieeskirjade rakendamise kohta (EÜT L 1, lk 1; ELT eriväljaanne 08/02, lk 205).
   
      (2)  ELT 2006, C 210, lk 2.